ডি. এ. রাজাপক্ষ

ডন অলবিন রাজপক্ষ (সিংহলি: දොන් අල්වින් රාජපක්ෂ, তামিল: டான் ஆல்வின் ராஜபக்; ৫ নভেম্বর ১৯০৫ – ৭ নভেম্বর ১৯৬৭) ছিলেন শ্রীলঙ্কার একজন খ্যাতিমান রাজনীতিবিদ। শ্রীলঙ্কার স্বাধীনতার পূর্বের বছর ১৯৪৭ সাল থেকে এই ব্যক্তি শ্রীলঙ্কার রাজনীতিতে সক্রিয় ছিলেন। তিনি ১৯৪৭ সালে হম্বনতোট জেলায় রাজনীতি শুরু করেন এবং বেলিঅত্ত অঞ্চল থেকে সংসদ সদস্য নির্বাচিত হন। ১৯৬৫ সাল পর্যন্ত তিনি উক্ত এলাকার সাংসদ ছিলেন। তিনি ছিলেন রাজনৈতিক দল শ্রীলঙ্কা ফ্রিডম পার্টির অন্যতম প্রতিষ্ঠাতা (১৯৫১ সালে দলটি তৈরি হয়) এবং তিনি বিজয়ানন্দ দহনায়কের সরকারের কৃষি ও ভূমিমন্ত্রী ছিলেন, যখন বিজয়ানন্দ ১৯৫৯-’৬০ মেয়াদে শ্রীলঙ্কার প্রধানমন্ত্রী ছিলেন। ডি. এ. রাজপক্ষের দুই ছেলে মহিন্দ রাজপক্ষ এবং গোঠাভয় রাজপক্ষ শ্রীলঙ্কার রাষ্ট্রপতি পদে আসীন হন যথাক্রমে ২০০৫ এবং ২০১৯ সালে। ডন অলবিন ১৯০৬ সালের ৫ই নভেম্বর একটি ধনী পরিবারে জন্মগ্রহণ করেন। তাঁর জন্ম হয়েছিল মেদমুলনে। তাঁর বাবা ডন ড্যাভিড রাজপক্ষ জমিদার ছিলেন। মন্দদুব স্কুলে অধ্যায়ের পর অলবিন রিচমন্ড কলেজে (গল্লে) ভর্তি হয়েছিলেন। তাঁর বাবার বড় কৃষিজমি ছিল এবং প্রচুর নারকেল ব্যবসা করে অলবিন নিজেই অল্প বয়সে টাকা আয় করা শুরু করেছিলেন। এছাড়াও চালের বড় ব্যবসাও ছিল তাঁর বাবার। দু’বোন আর তিন ভাইয়ের মধ্যে অলবিন ছিলেন সবার ছোট, তিনি পড়ালেখার পাট রিচমন্ড কলেজ থেকে চুকিয়ে সিংহলী জাতীয়তাবাদে উদ্বুদ্ধ হয়ে উঠেছিলেন। ১৯৩২ সালে তরুণ বয়সে তিনি ‘সিলন ন্যাশনালিস্ট পার্টি’তে যোগ দেন। ১৯৪৫ সাল, শ্রীলঙ্কার স্বাধীনতা আন্দোলনের দাবি তখন তুঙ্গে, অলবিন তখন সিংহলী ভাষার মর্যাদার দাবিতে গণঅনশন কর্মসূচীতে অংশ নেন, যদিও তিনি তামিলভাষীদের পক্ষে বা বিপক্ষে কিছুই বলেননি। দ্বিতীয় বিশ্বযুদ্ধ শেষে অলবিন জি. জি. পোন্নমবলমের সঙ্গে বন্ধুত্ব গড়ে তোলেন, যিনি ছিলেন একজন তামিলভাষী। ১৯৪৭ সালে সংযুক্ত জাতীয় পার্টির মনোনয়ন নিয়ে অলবিন সংসদে প্রবেশ করতে সক্ষম হন এবং খুব শীঘ্রই ১৯৪৮ সালের ৪ ফেব্রুয়ারি চলে আসে যেদিন ব্রিটিশরা শ্রীলঙ্কাকে স্বাধীন এবং সার্বভৌম দেশ ঘোষণা করে। ১৯৫১ সালে সলোমন বণ্ডারনায়কের সঙ্গে মিলে অলবিন শ্রীলঙ্কা ফ্রিডম পার্টি গঠনে ভালো ভূমিকা রেখেছিলেন। ১৯৫১ সালের ১২ই জুলাই ফ্রিডম পার্টির গুরুত্বপূর্ণ পদে আসীন হন অলবিন। ১৯৫৯ সালে তিনি ভূমি ও কৃষি মন্ত্রনালয়ের মন্ত্রীত্ব লাভ করেন বিজয়ানন্দ দহনায়ক সরকারের অধীনে। ১৯৬৪ সালের ১১ই ফেব্রুয়ারি অলবিন সংসদের উপসভাধ্যক্ষ পদে অধিষ্ঠিত হন। ১৯৬৭ সালের ৭ নভেম্বরে কলম্বোতে ৬১ বছর বয়সে হৃদরোগে আক্রান্ত হয়ে মারা যান অলবিন। ডন ডেভিড রাজপক্ষ বিধানারচ্চি তিনি হম্বনতোট জেলার ইহল বালিকদ কোরল, গিরুবপত্তুবের আরচ্চির ঔপনিবেশিক পদে অধিষ্ঠিত ছিলেন। ডন ম্যাথিউ রাজপক্ষ (১৮৯৭–১৯৪৫) হম্বনতোট জেলার স্টেট কাউন্সিলর ডন অলবিন রাজপক্ষ (১৯০৫–১৯৬৭) তিনি ছিলেন শ্রীলঙ্কা ফ্রিডম পার্টির অন্যতম প্রতিষ্ঠাতা সদস্য এবং শ্রীলঙ্কান আইনসভার ডেপুটি স্পিকার ও কেবিনেট মন্ত্রী। ১. ডন ডেভিড রাজপক্ষ বিধানারচ্চি (সামন্তীয় পদ) + ডোনা গিমর বীরকূন রত্ননায়ক ১.১. ডন ম্যাথিউ রাজপক্ষ (স্টেট কাউন্সিলর) ১.১.১. লক্ষ্মণ রাজপক্ষ (সংসদ সদস্য) ১.১.২. জর্জ রাজপক্ষ (সংসদ সদস্য, মৎস্যমন্ত্রী) ১.১.২.১. নিরুপমা রাজপক্ষ (বর্তমানে প্রতিমন্ত্রী ও সংসদ সদস্য) ১.২. ডন অলবিন রাজপক্ষ (১৯০৬–১৯৬৭) (সংসদ সদস্য, প্রতিমন্ত্রী, ডেপুটি স্পিকার, কেবিনেট মন্ত্রী) + দন্দিনা সমরসিংহ দিসানায়ক ১.২.১. জয়ন্তী রাজপক্ষ (১৯৪০–) (সন্তান: হিমল ললীন্দ্র হেট্টিআরচ্চি, রঙ্গণী হেট্টিআরচ্চি) ১.২.২. চমল রাজপক্ষ (১৯৪২–) (সংসদ সদস্য, কেবিনেট প্র‍তিমন্ত্রী ও পূর্ণমন্ত্রী, সাবেক স্পিকার) (সন্তান: শশীন্দ্র রাজপক্ষ, শমীন্দ্র রাজপক্ষ) ১.২.৩. মহিন্দ রাজপক্ষ (১৯৪৫–) (সংসদ সদস্য, কেবিনেট মন্ত্রী, বিরোধীদলীয় নেতা, প্রধানমন্ত্রী, সাবেক রাষ্ট্রপতি) (সন্তান: নমল রাজপক্ষ, যোষিত রাজপক্ষ, রোহিত রাজপক্ষ) ১.২.৪. চন্দ্র রাজপক্ষ (১৯৪৭–২০১৮) (সন্তান: চমিন্দ রাজপক্ষ) ১.২.৫. গোঠাভয় রাজপক্ষ (১৯৪৯–) (শ্রীলঙ্কার রাষ্ট্রপতি, প্রতিরক্ষা মন্ত্রণালয়ের ৭ম কার্যনির্বাহী সভাপতি এবং জননিরাপত্তা, আইন ও শৃঙ্খলার সাবেক স্থায়ী সম্পাদক) (সন্তান: মনোজ রাজপক্ষ) ১.২.৬. বাসিল রাজপক্ষ (১৯৫১–) (সাবেক কেবিনেট মন্ত্রী ও সাংসদ) (সন্তান: তেজনী রাজপুত্র, বিমলকা রাজপক্ষ, অশান্ত রাজপক্ষ) ১.২.৭. ডাডলি রাজপক্ষ (১৯৫৭–) (সন্তান: মিহিরী রাজপক্ষ) ১.২.৮. প্রীতি রাজপক্ষ (১৯৫৯–) (সন্তান: মলকা চন্দ্রদাস, মাধব চন্দ্রদাস, মদিনী চন্দ্রদাস, মলিকা চন্দ্রদাস) ১.২.৯. গন্দনী রাজপক্ষ (১৯৬২–) (সন্তান: এষণা রণবক, নিপুণ রণবক, রণ্ডুল রণবক) "A brief history of the Sri Lanka Freedom Party"। ৪ জুন ২০১১ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।  A Politician and a Gentleman "Sri Lanka: The Untold Story"। ১৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।  "Deputy Speaker and Chairman of Committees"। Parliament of Sri Lanka। সংগ্রহের তারিখ ২৭ মে ২০১৭।  রাজাপক্ষ গোষ্ঠী ডন অলবিনের ছেলে মাহিন্দ রাজাপক্ষ দেশের রাষ্ট্রপতি হিসেবে সুনাম কুড়িয়েছেন ডি এ রাজাপক্ষ জনগণের আবেগ উপলব্ধি করতেন ডি এ রাজাপক্ষের জীবনকাল ডি এ রাজাপক্ষের জন্য শ্রদ্ধাঞ্জলি শ্রীলঙ্কার রাষ্ট্রপতির বাবা ওয়েব্যাক মেশিনে আর্কাইভকৃত ৩ মার্চ ২০১৬ তারিখে ডি এ রাজাপক্ষ এবং মাহিন্দ রাজাপক্ষের দেশ-উন্নয়ন পরিকল্পনা ভদ্র রাজনীতিবিদ ডি এ রাজাপক্ষ প্রবেশদ্বার:  শ্রীলঙ্কা জীবনী রাজনীতি